Title: _Na zabezpečenie jednotného spôsobu aplikácie zákona o slobode informácií organizačnými útvarmi sekcie verejnej správy ustanovujem :
Author: MZV
Last saved by: agenda0
Company: MZV SR

Vyhlásenie predkladateľa 

	Návrh nariadenia vlády sa predkladá na rokovanie vlády Slovenskej republiky s rozporom.

  		Zásadný rozpor s Ministerstvom financií Slovenskej republiky sa odstrániť nepodarilo. Ministerstvo financií nesúhlasí s novým znením § 6c ods. 2 a trvá na tom, aby žiadosti o náhradu liečebných výdavkov vynaložených na nevyhnutnú                a neodkladnú zdravotnú starostlivosť rodinných príslušníkov zamestnancom zahraničnej služby sa posudzovali podľa navrhovanej novely až po nadobudnutí jej účinnosti. Uvedený rozpor sa nepodarilo odstrániť ani na úrovni príslušných ministrov. Z tohoto dôvodu sa návrh predkladá na rokovanie vlády s rozporom.

Návrh

NARIADENIE VLÁDY
Slovenskej republiky

z ............2002,

ktorým sa dopĺňa nariadenie vlády Slovenskej republiky č. 170/1993 Z.z.           o poskytovaní náhrad niektorých výdavkov zamestnancom zahraničnej služby v znení nariadenia vlády Slovenskej republiky č. 189/1996 Z. z.

	Vláda Slovenskej republiky podľa § 24 zákona č. 119/1992 Zb. o cestovných náhradách v znení neskorších predpisov nariaďuje :

Čl. I

	Nariadenie vlády Slovenskej republiky č. 170/1993 Z. z. o poskytovaní náhrad niektorých výdavkov zamestnancom zahraničnej služby v znení nariadenia vlády Slovenskej republiky č. 189/1996 Z. z. sa dopĺňa takto :

1. 	V § 6b ods. 1 sa za prvú vetu vkladá nová druhá veta, ktorá znie : “ Zamestnávateľ uhradí zamestnancovi rozdiel medzi preukázanými výdavkami vynaloženými na nevyhnutnú a neodkladnú zdravotnú starostlivosť poskytnutú aj jeho manželke alebo manželovi a ich vyživovaným deťom ^2), ktoré s ním žijú spoločne v domácnosti v mieste výkonu práce zamestnanca a úhradou, ktorú im zdravotná poisťovňa uhradila podľa osobitného predpisu ^2a).”

2. 	V poznámke pod čiarou k odkazu 2 sa citácia “ § 15 ods. 4 zákona č. 286/1992 Zb. o daniach z príjmov v znení zákona č. 626/1992 Zb. a zákona Národnej rady Slovenskej republiky č. 124/1993 Z. z.” nahrádza citáciou “ § 12 ods. 6 zákona č. 366/1999 Z. z. o daniach z príjmov v znení neskorších predpisov”.

3. 	Za §  6b  sa vkladá § 6c, ktorý znie :
“§ 6c
(1) Ak boli liečebné výdavky uhradené v národnej mene niektorej z krajín Európskej menovej únie, náhrada sa po 1. januári 2002 vyplatí v euro podľa kurzu vyhláseného Národnou bankou Slovenska v kurzovom lístku platnom k prvému pracovnému dňu v roku 2002.
(2) Ak zamestnávateľ pred účinnosťou tohto nariadenia pri posudzovaní žiadosti o náhradu liečebných výdavkov vynaložených na nevyhnutnú a neodkladnú zdravotnú starostlivosť postupoval v súlade s § 6b odsek 1, považuje sa tento postup za postup podľa tohto nariadenia. ”

Čl. II

	Toto nariadenie nadobúda účinnosť 1. februára 2002.